1900 (film)

1900 (original italiensk tittel: Novecento) er en spillefilm fra 1976 med regi av Bernardo Bertolucci, og Robert de Niro, Gérard Depardieu, Dominique Sanda, Donald Sutherland, Alida Valli og Burt Lancaster i hovedrollene. Filmen utspiller seg i Bertoluccis hjemmeregion, Emilia og forteller om to menns liv under de politiske urolighetene som fant sted i Italia i den første halvdelen av det tjuende hundreåret. Den ble vist under Filmfestivalen i Cannes i 1976, utenfor hovedkonkurransen.

Handling 
Filmen åpner 25. april 1945, den dagen Italia frigjøres fra fascisme. Bøndene ved et stort gods i Emilia-Romagna vises i forsøk på å slå seg sammen med partisaner og sette eieren av godset, Alfredo Berlinghieri, under arrest. En middelaldrende mann ved navn Attila og en kvinne ved navn Regina blir sett i forsøk å flykte fra gården, men de blir angrepet av arbeidere med høygafler. Handlingen hopper deretter tilbake til begynnelsen av 1900-tallet. Født den 27. januar 1901, dagen for komponisten Giuseppe Verdis død, kommer Alfredo Berlinghieri og Olmo Dalcò fra hver sin ende av det sosiale spekteret. Alfredos familie er velstående grunneiere ledet av hans populære bestefar (også kalt Alfredo den eldre), mens som Olmo er en fattig bonde, hvis mor er en ugift ung kvinne som allerede har fått flere barn.

Hans bestefar Leo er formann og bøndenes talsmann. I løpet av denne tiden leder Leo en streik mot de urettferdige forholdene på gården. Alfredo og Olmo er venner gjennom hele barndommen, til tross for sine store sosiale forskjeller, og de tilbringer mye tid i hverandres selskap. Olmo verver seg til det italienske militæret i 1917 under første verdenskrig. Samtidig lærer Alfredo hvordan han skal drive familiens store plantasje under veiledning av faren sin. Olmo kommer tilbake fra krigen over ett år senere, og hans vennskap med Alfredo fortsetter.

Imidlertid har Alfredos far Giovanni tatt over etter den eldste Alfredos selvmord, og Attila Mellanchini er blitt ansatt som ny formann for området. Han behandler Berlinghieri-arbeiderne brutalt. På 1920-tallet inngår Olmo et forhold til Anita, en jordnær kvinne som deler hans entusiasme for arbeidstakernes rettigheter. Sammen leder de to en rekke protester mot grunneierne.

Etter Giovannis død blir Alfredo den nye eieren av gården, og han gifter seg med Ada, en nydelig, fransk kvinne. I mellomtiden dør Olmos kone Anita under en fødsel, og Olmo navngir datteren etter sin avdøde kone. Olmos datter, Anita den yngre, støtter farens sosialistiske tro. Men de sosiale forholdene skifter voldsomt etter andre verdenskrig i 1945, når den herskende klassen er prisgitt de nå bitre gårdsarbeiderne.

Rolleliste 
 Robert De Niro – Alfredo Berlinghieri
 Gérard Depardieu – Olmo Dalcò
 Dominique Sanda – Ada Fiastri Paulhan
 Francesca Bertini – Søster Desolata
 Laura Betti – Regina
 Werner Bruhns – Ottavio Berlinghieri
 Stefania Casini – Neve
 Sterling Hayden – Leo Dalcò
 Anna Henkel – Anita
 Ellen Schwiers – Amelia
 Alida Valli – Signora Pioppi
 Romolo Valli – Giovanni
 Bianca Magliacca – Bonde
 Giacomo Rizzo – Rigoletto
 Pippo Campanini – Don Tarcisio
 Donald Sutherland – Attila Mellanchini
 Burt Lancaster – Alfredos bestefar

Se også 
 La Lega

Referanser

Bibliografi 

 di Giovanni, Norman Thomas. Novecento. Milano: Euroclub, 1977 (utgitt i USA og Storbritannia som 1900). En roman basert på filmen. ISBN 0440162033
 Gerard, Fabien S., T. Jefferson Kline, and Bruce Sklarew, eds. Bernardo Bertolucci Interviews. Jackson, MS: University of Mississippi P, 2000.
 Kline, T. Jefferson. Bertolucci's Dream Loom: a Psychoanalytical Study in Cinema. Amherst, MA: University of Massachusetts P, 1987.
 Tonetti, Claretta M. Bernardo Bertolucci: the Cinema of Ambiguity. London: Twayne,  1995.

Eksterne lenker 
 
 Intervju om filmen med Bernardo Bertolucci

Filmer fra 1976
Italienskspråklige filmer